jkorsvik/nowiki_second_scrape_merged huggingface dataset:
Lokasjonsbaserte tjenester

Lokasjonsbaserte tjenester (LBS på engelsk) er informasjons- og underholdningstjenester tilgjengelig på mobilnettet som utnytter muligheten for å bestemme den geografiske posisjonen til mobiltelefonen. Lokasjonsbaserte tjenester kan brukes i en rekke kontekster slik som helse, arbeid, fritid, etc. Lokasjonsbaserte tjenester inkluderer tjenester som identifiserer posisjonen til en person eller et objekt, slik som tjenester som oppdager nærmeste minibank eller lokasjonen til en venn eller kollega. Lokasjonsbaserte tjenester kan inkludere mobilhandel når de tar form av kuponger eller direktereklame rettet mot kunder basert på deres posisjon. De inkluderer personlige værmeldingstjenester og til og med lokasjonsbaserte spill. Slike tjenester er et eksempel på telekommunikasjonskonvergens.
Et eksempel på en lokasjonsbasert tjeneste som har blitt populær er Gowalla.


== Se også ==
Lokasjonsbaserte sosiale nettverk
Fastvare

Fastvare eller firmware (fra engelsk: firm, fast) er programvare som ligger fast innbygd i elektroniske apparater. Som regel er den lagret i et flashminne eller ROM, og kan ikke forandres av brukeren uten videre. Begrepet viser til at fastvaren og den omgivende elektronikken er fast forbundet og bare kan brukes sammen.
Eksempler på bruk av fastvare inkluderer alt fra fjernkontroller eller kalkulatorer, via datamaskindeler og enheter slik som harddisker, tastatur, TFT-skjermer eller minnekort, til vitenskapelige instrument og industrielle roboter. En datamaskins BIOS er et viktig eksempel. Også mer kompleks forbrukerelektronikk slik som mobiltelefoner, digitalkameraer, synthesizere og fjernsynsmottakere av nyere dato inneholder firmware som tar seg av enhetens basisoperasjoner i tillegg til å implementere høgnivåfunksjoner. I moderne biler finnes også mange styreenheter som inneholder fastvare, disse kontrollerer for eksempel motorstyring, blokkeringsfrie bremser, kollisjonspute, klimaanlegg og annet.
Fastvare er ikkeflyktig og kan ikke forandres uten videre. Dersom den er lagret i en ROM må brikken der den er lagret skiftes ut. Imidlertid er det i mange tilfeller vanlig å bruke flashminne, disse kan slettes og skrives på nytt ved hjelp av spesielle metoder.


== Fastvareutvikling ==
Miljøet for utvikling av innebygd fastvare skiller seg betydelig fra test- og produksjonsmiljøer. Fastvareutviklingsingeniører kan bruke spesialiserte programvarestabler, forskjellige brikkearkitekturer og til og med operativsystemer. Det innebygde systemet gjør det mulig å forenkle kretsløpet betydelig og dermed redusere prosjektkostnadene og maskinvarestørrelsen.
I et nøtteskall er imidlertid utvikling av innebygd fastvare ikke så forskjellig fra prosessen med å utvikle "standard" programvare. Uavhengig av utviklings-/styringsmodellen som brukes, består den av følgende stadier:

Kravanalyse;
Design og algoritmekomponering;
Fastvarekoding;
Systemtesting.


== Referanser ==
X Factor (Storbritannia)

X Factor er en britisk tv-sendt talentkonkurranse som har gått på britiske ITV siden 2004. Konseptet er solgt til en rekke land, deriblant Norge.


== Bakgrunn ==
Serien ble sendt første gang i 2004, og bak serien står Simon Cowell, som også er dommer og mentor i den britiske serien. Både grupper og enkeltpersoner kan delta. Finalistene blir delt opp i grupper med et visst antall artister eller grupper i hver. Hver av dommerne får en gruppe, og skal velge ut fire artister/grupper som skal videre, og så fungere som mentorer for disse frem til en vinner er kåret.
Dommere fra begynnelsen var Simon Cowell, Louis Walsh og Sharon Osbourne. I 2007 ble dommerpanelet utvidet med Dannii Minogue, og i 2008 ble Osbourne erstattet av Cheryl Cole. I 2010 hadde Minogue fødselspermisjon, og plassen ble erstattet av gjestedommere frem til 16 finalister var plukket ut. Programleder er Dermot O’Leary.


== Vinnere ==
Sesong 1, 2004: Steve Brookstein
Sesong 2, 2005: Shayne Ward
Sesong 3, 2006: Leona Lewis
Sesong 4, 2007: Leon Jackson
Sesong 5, 2008: Alexandra Burke
Sesong 6, 2009: Joe McElderry
Sesong 7, 2010: Matt Cardle
Sesong 8, 2011: Little Mix
Sesong 9, 2012: James Arthur
Sesong 10, 2013: Sam Bailey
Sesong 11, 2014: Ben Haenow
Sesong 12, 2015: Louisa Johnson
Sesong 13, 2016: Matt Terry (andreplass: Saara Aalto)
Sesong 14, 2017: Rak-Su


== Se også ==
Idol
American Idol
Pop Idol
The Voice
Norske Talenter


== Eksterne lenker ==
(en) X Factor på Internet Movie Database 
(en) X Factor på Metacritic 
ITV – britisk offisiell nettside
Wuerkaixi

Wuerkaixi (uigurisk: Örkesh Dölet; født 17. februar 1968 i Beijing i Folkerepublikken Kina) er en kinesisk tidligere studentleder av uighursk etnisitet, kjent fra Tiananmenprotestene i 1989. Han studerte ved Beijing Normal University og ble verdenskjent da han som sultestreikende på Den himmelske freds plass i Beijing gikk ut på kinesisk statsfjernsyn med skarp kritikk av Kinas statsminister Li Peng.　
Han flyktet etterpå til Frankrike, og kom senere til USA der han studerte ved Harvard University.  Etterpå emigrerte han til Taiwan, der han stiftet familie og begynte som radioprogramvert. 


== Referanser ==


== Eksterne lenker ==
(en) Wu'erkaixi – kategori av bilder, video eller lyd på Commons 
(en) Wuerkaixi på Internet Movie Database 
(en) Wuerkaixi hos The Movie Database 
Wuerkaixi på Twitter 
Wuerkaixi på Facebook 
(en) Witnessing Tiananmen: Student talks fail – BBC interview
Nokia PC Suite

Nokia PC Suite er en programvarepakke som brukes for å opprette et grensesnitt mellom Nokia-telefoner og datamaskiner som kjører Microsoft Windows. Programvaren kan brukes for synkronisering av telefonen mot for eksempel Microsoft Outlook samt å overføre musikk, bilder og applikasjoner. Den kan brukes for å sende SMS-meldinger og kan fungere som et modem for å koble maskinen på nett. Telefonen kan tilkobles via USB, Bluetooth eller IR. Nokia PC suite er proprietær programvare og er påkrevd for tilgang til enkelte funksjoner på Nokia-telefoner.


== Eksterne lenker ==
Artikkelen har ingen egenskaper for offisielle lenker i Wikidata
Adrar (region)

Adrar er en region i Mauritania i Afrika. Hovedstaden heter Atar. Regionen hadde 62 658 innbyggere ved folketellingen i 2013.


== Referanser ==
Assaba

Assaba er en region i Mauritania. Hovedstaden heter Kifa. Regionen hadde 325 897 innbyggere ved folketellingen i 2013.


== Referanser ==
Brakna

Brakna er en region i Mauritania. Hovedstaden heter Aleg. Andre større byer i regionen er Bogué. Regionen hadde 312 277 innbyggere ved folketellingen i 2013.


== Referanser ==
Dakhlet Nouadhibou

Dakhlet Nouadhibou er en region i Mauritania. Hovedstaden heter Nouâdhibou. Regionen hadde 123 779 innbyggere ved folketellingen i 2013.


== Referanser ==
Gorgol

Gorgol er en region i Mauritania. Det er den minste av Mauritanias tolv regioner. Hovedstaden heter Kaédi. Regionen hadde 335 917 innbyggere ved folketellingen i 2013.


== Referanser ==
Guidimaka

Guidimaka er en region i Mauritania. Hovedstaden heter Sélibaby. Regionen hadde 267 029 innbyggere ved folketellingen i 2013.


== Referanser ==
Openbox

Openbox er en fri og åpen vindusbehandler for vindussystemet X. Den er konstruert for å være minimalistisk, rask og kompatibel med Inter-Client Communication Conventions Manual (ICCCM) og Extended Window Manager Hints (EWMH). Blant egenskapene er menyer hvor brukeren kan styre applikasjoner. Disse menyene viser også dynamisk informasjon. Openbox oppstod som et derivat av vindusbehandleren Blackbox 0.65.0, som var skrevet i C++. Etter hvert har Openbox blitt fullstendig omskrevet i C, og siden versjon 3.0 er den ikke lenger basert på Blackbox.Openbox er vindusbehandleren som ligger til grunn for lettvekts skrivebordsmiljøene LXDE og LXQt. Openbox er eller har vært standard i en rekke lettvekts Linuxdistribusjoner. Eksempler er ArchBang, BunsenLabs Linux, CRUX, GALPon MiniNo, Kwort Linux, Proxmox, Semplice Linux, Trisquel, Toutou Linux, Lubuntu, Parted Magic og Puppy Linux, samt de tidligere distribusjonene CrunchBang Linux og TinyMe. Den har også delvis blitt benyttet i distribusjonene Debian, openSUSE, Manjaro Linux, Fedora, Knoppix, Mageia, Exherbo, SparkyLinux, Salix, Slackel, SalentOS, ALT Linux, Frugalware Linux, LinuxBBQ, LliureX, Gentoo, Funtoo Linux, Network Security Toolkit, NuTyX, Parabola GNU/Linux-libre, Source Mage GNU/Linux, SliTaz GNU/Linux, T2 SDE, VectorLinux, Zenwalk Linux og WattOS. OpenBox er også tilgjengelig i Linux from Scratch, og i operativsystemene FreeBSD, NetBSD, OpenBSD, DragonFly BSD, MidnightBSD og TrueOS.
Den er lisensiert under GNU General Public License versjon 2.Openbox ble lansert 18. september 2002. Siste versjon er 3.6.1 og ble lansert 1. juli 2015.


== Versjonshistorikk ==


== Referanser ==


== Eksterne lenker ==
(en) Offisielt nettsted 
(en) Openbox – kategori av bilder, video eller lyd på Commons 
(en) Openbox – galleri av bilder, video eller lyd på Commons
Hodh Ech Chargui

Hodh Ech Chargui er en region i Mauritania. Hovedstaden heter Néma. Regionen hadde 430 668 innbyggere ved folketellingen i 2013.


== Referanser ==
Hodh El Gharbi

Hodh El Gharbi er en region i Mauritania. Hovedstaden heter Ayoun el Atrous. Regionen hadde 294 109 innbyggere ved folketellingen i 2013.


== Referanser ==
Inchiri

Inchiri er en region i Mauritania. Hovedstaden heter Akjoujt. Regionen hadde 19 639 innbyggere ved folketellingen i 2013.


== Referanser ==
Tagant

Tagant er en region i Mauritania. Hovedstaden heter Tidjikja. Regionen hadde 80 962 innbyggere ved folketellingen i 2013.


== Referanser ==
Tiris Zemmour

Tiris Zemmour er en region i Mauritania. Hovedstaden heter Zouérat. Regionen hadde 53 261 innbyggere ved folketellingen i 2013.


== Referanser ==
Funambol

Funambol kjerneprosjektet er en gratis og åpen kildekode synkroniseringsserver som tilbyr push e-post, kontaktliste- og kalendersynkronisering og enhetsforvaltning for trådløse enheter og bruker standard protokoller slik som SyncML. For brukere betyr dette altså BlackBerry-lignende muligheter på andre mobiltelefoner.
Trarza

Trarza er en region i Mauritania. Hovedstaden heter Rosso. Regionen hadde 272 773 innbyggere ved folketellingen i 2013.


== Referanser ==
Microvision Incorporated

Microvision Incorporated er en amerikansk forsknings- og teknologivirksomhet. Hovedproduktet er en laserprosjektør som skal brukes sammen med ulike mobile enheter og multimediaavspillere. Firmaet lager en ROV strekkodeskanner og "pikoprosjektøren" med navn "SHOW" skal lanseres i tillegg til et integrert produkt for mobiltelefoner.


== Historie ==
Firmaet ble opprettet i 1993. Hovedkvarteret ligger i Redmond, Washington i USA. Firmaet har 115 patenter.
Neo Freerunner

Neo FreeRunner er en smarttelefon fra First International Computer (FIC), utviklet av OpenMoko prosjektet. 
Forløperen het Neo 1973, og begge telefonene er utviklet for hackere, og tilbyr ekstreme konfigurasjonsmuligheter. De første FreeRunner telefonene ble sendt ut på markedet 24. juni 2008 og koster for øyeblikket US$ 399, eller US$ 369 ved bestilling av 10 stk. Et utviklingskort er tilgjengelig for US$ 99. FreeRunner inkluderer tjenester som ikke fantes på 1973, deriblant 802.11 b/g WiFi, Smedia 3362 grafikkakselerator, to 3D-akselerometere, Samsung 2442 SoC og 256 MB flashminne.


== Eksterne lenker ==
(en) Offisielt nettsted 
(en) Neo FreeRunner – kategori av bilder, video eller lyd på Commons
WidSets

WidSets er en tidligere mobilteknologi og en mobiltjeneste produsert av det finske mobilfirmaet Nokia. Det ble lansert i 2006 og nedlagt i 2009.Teknologien er basert på Java MIDP 2.0 plattformen. Tjenesten er både en widget-motor og en widget-leveringsserver som tilbyr miniapplikasjoner. Disse lastes opp til serveren, kompileres og leveres deretter automatisk til mobiler med MIDP 2.0 som kjører WidSets klient. Applikasjonen skapes ved hjelp av XML, CSS og Heliumskript. WidSets tjenesten tilbyr tilsvarende widget funksjonalitet man finner på desktopen på mobiler. WidSets er miniapplikasjoner som i utgangspunktet bare tilbyr en spesifik tjeneste. Widsets bruker generelt en eller annen form for webservice i bakhånd.
WidSets ble offisielt lansert i oktober 2006. Det fungerte på alle mobiltelefoner med Java MIDP 2.0, også på andre produsenter enn Nokia. Det ble ansett som tilsvarende som Netvibes, men for mobiltelefoner. Siste versjon kom i mai 2008 med versjon 2.0.0 for både klient og SDK.
I 2009 annonserte Nokia at WidSets ikke lenger vil bli utviklet. Tidligere nettsteder for teknologien er også stengt.


== Referanser ==
Bokmerke (internett)

Bokmerker er lagrede nettsideadresser (URL). Som en tjeneste som tilbys i alle moderne nettlesere er hovedformålet å tilby enkel katalogisering og tilgang til nettsteder som brukeren har besøkt og ønsker å ta vare på. Lagrede lenker kalles "favoritter" i Internet Explorer, og på grunn av markedsandelen til IE har favoritter blitt synonymt med bokmerker. Bokmerker er vanligvis synlige i nettleserens meny og lagres lokalt på maskinen. Mapper brukes ofte som en metafor for organisering av bokmerker. I tillegg til lokal bokmerkebehandling i nettleseren finnes det en rekke eksterne applikasjoner og tjenester som tilbyr bokmerkefunksjonalitet.
Skilt

Må ikke forvekles med Skilsmisse, å være skilt fra hverandre
Et skilt er en plate med opplysning. De brukes mye i byer og tettsteder, i forbindelse med bygninger og langs veier, men også i skogen og på fjellet.


== Skilts roller og funksjoner ==
Generelt fyller skilt følgende roller eller funksjoner:

Gi informasjon: skilt gir informasjon som tjenester og fasiliteter, slik som kart, kataloger, instruksjonsskilt og tolkbare skilt brukt i museer, gallerier, zoologiske hager, parker og hager, utstillinger, turist- og kulturelle attraksjoner som forbedrer kundens opplevelse. Detaljhandelskilt oppgir produktnavn eller ganske enkelt priser. Motorveiskilt, reklameplakattavler, digitale displayer med aksjepriser etc.
Retning/navigasjon: skilt som viser lokaliteten til tjenester, fasiliteter, nøkkelområder, slik som veiviserpiler.
Identifikasjon: skilt som indikerer tjenester og fasiliteter, slik som romnavn og -nummer, toalettskilt og etasjenummer.
Sikkerhet og forbudsskilt: skilt som advarer eller gir sikkerhetsinstruksjoner, slik som fareskilt, trafikkskilt, nødutgangsskilt, skilt som viser hva man skal gjøre i en nødssituasjon eller ved naturkatastrofer.
Navigasjon: kan være utvendig eller innvendig (f.eks. med interaktive skjermer i gulvet med "informative fotspor" som finnes i noen turistattraksjoner, museer og lignende), eller med andre måter på "dynamisk wayfinding".Skilt kan også brukes utendørs og på stedet. Skilt brukt utendørs på en bygning er ofte designet for å oppfordre folk til å gå inn, og innendørs er de brukt for å oppfordre folk til å utforske miljøet og delta i alt rommet har å tilby. Et hvilket som helst skilt kan tjene flere roller samtidig. For eksempel kan skilt gi informasjon, men kan også tjene til å hjelpe kunder å navigere rundt i et komplekst detaljhandelmiljø.


== Se også ==
Bilskilt
Navneskilt
Politiskilt
Reklameskilt
Trafikkskilt
Kilometerskilt
Dørskilt
Sikkerhetsskilt
Vått-gulv-skilt
Veivisningsskilt
Nødutgangsskilt
Kryssnummerskilt
Destinasjonsskilt


== Referanser ==
Alsophylax pipiens

Alsophylax pipiens er en liten marklevende gekko, som er utbredt i Sentral-Asia.
Den er funnet noen få steder i halvørkenen mellom elvene Volga og Ural nord for Det kaspiske hav, og må derfor regnes til den europeiske krypdyrfaunaen. Utbredelsen strekker seg gjennom Kasakhstan fra Det kaspiske hav østover til sørlige Mongolia og nordvestre Kina.
Denne arten går lengst mot nord av alle gekkoer, og klarer å overleve selv i områder der middeltemperaturen for kaldeste måned er under −10 °C, altså samme vintertemperatur som Finnmarksvidda.


== Litteratur ==
(en) The Reptile Database - Alsophylax pipiens Besøkt 13. desember 2015.
N.B. Ananjeva;  m.fl. (2006). The Reptiles of Northern Eurasia: Taxonomic Diversity, Distribution, Conservation Status. Sofia: Pensoft Publishers. s. 31-33. ISBN 978-954-642-269-9. CS1-vedlikehold: Eksplisitt bruk av m.fl. (link)


== Eksterne lenker ==
(en) Alsophylax pipiens i Encyclopedia of Life 
(en) Alsophylax pipiens i Global Biodiversity Information Facility 
(en) Alsophylax pipiens hos Fauna Europaea 
(en) Alsophylax pipiens hos Reptile Database 
(en) Alsophylax pipiens hos ITIS 
(en) Alsophylax pipiens hos NCBI 
(en) Kategori:Alsophylax pipiens – bilder, video eller lyd på Wikimedia Commons 
Alsophylax pipiens – detaljert informasjon på Wikispecies 
Atlas of amphibians and reptiles in Europe - Alsophylax pipiens
Jørgine Boomer

Jørgine Slettede Boomer (født 18. august 1887 på Lom, død 7. mai 1971 i New York) var en norsk-amerikansk forretningskvinne og gründer, kjent for å ha arbeidet seg opp fra en enkel oppvekst til å bli deleier og ansvarlig for et av verdens mest kjente hoteller, The Waldorf-Astoria Hotel i New York. Som vertinne på luksushotellet gjennom mer enn 40 år knyttet hun vennskap med en rekke av samtidens selebriteter, men beholdt hele livet en nær tilknytning til hjembygda Lom.Hun ble født på husmannsplassen Utafor under Nigard Galde i Bøverdalen. 1903 utvandret hun til USA sammen med den tre år eldre søsteren Mari. 
Hun var datter av husmann Rolf Olsen Visdalen (1851–1905) og Marit Jonsdatter Slettede (1860–1941). Hun ble gift i 1915 med lege Richard Sloane (10.2.1881–12.4.1916). Andre gang gift i 1920 med hotelleier Lucius Messenger Boomer (22.8.1878–24.6.1947).
I 1988 ble det opprettet et eget museum om henne i Bøverdalen, Lom.


== Referanser ==
Haley Hudson

Haley Hudson (født 14. juni 1986 i Chicago i Illinois) er en amerikansk skuespillerinne som er mest kjent for sin rolle i Freaky Friday.


== Filmografi ==
2011 Making Change ... Dolla
2010 Look ... Amanda (6 episodes)
2010 Killer by Nature ... Maggie
2009 The Inner Circle ... Rose Brown
2009 Ghost Whisperer ... Scarlett (1 episode)
2009 Ruby & the Rockits ... Molly (1 episode)
2009 The Forgotten ... Punk Girl (1 episode)
2005-2009 Weeds ... Quinn Hodes (3 episodes)
2008 Marley & Me .... Debbie
2008 Terminator: The Sarah Connor Chronicles .... Sydney Fields (1 episode)
2008 Killer Pad .... Morgan
2005-2008 Weeds .... Quinn Hodes (2 episodes)
2006 Sons & Daughters .... Estee (1 episode)
2005 Sweet Pea .... Laura
2003 Freaky Friday .... Peg
2003 Lizzie McGuire .... Clementine (1 episode)


== Referanser ==


== Eksterne lenker ==
(en) Haley Hudson på Internet Movie Database 
(sv) Haley Hudson i Svensk Filmdatabas 
(da) Haley Hudson på Scope 
(fr) Haley Hudson på Allociné 
(en) Haley Hudson på AllMovie 
(en) Haley Hudson hos The Movie Database
Cyrtopodion caspium

Cyrtopodion caspium er en gekko. Utbredelsen omfatter Russland (Dagestan, utdødd i Kalmykia), Aserbajdsjan, nordlige Iran, sørvestre Kasakhstan, Usbekistan, Turkmenistan, Tadsjikistan, Armenia, og det østlige Georgia. En isolert populasjon forekommer i Ferganadalen.
Nominatunderarten C. c. caspium forekommer i hele utbredelsesområdet, unntatt på øya Vulf i Det kaspiske hav utenfor Baku der den blir erstattet av underarten C. c. insularis.
Dette er den eneste gekkoarten som forekommer i Transkaukasia og nordvestre Iran. Forekomsten i nordvestre Iran like ved grensa til Aserbajdsjan ble nylig oppdaget.
I litteraturen regnes denne arten til mange ulike slekter, Gymnodactylus, Tenuidactylus og Cyrtodactylus. Den blir nå regnet til slekten Cyrtopodion i snever betydning. Ettersom dette slektsnavnet er intetkjønn, skal artsepitetet være caspium.


== Litteratur ==
N.B. Ananjeva;  m.fl. (2006). The Reptiles of Northern Eurasia: Taxonomic Diversity, Distribution, Conservation Status. Sofia: Pensoft Publishers. s. 35–37. ISBN 978-954-642-269-9. CS1-vedlikehold: Eksplisitt bruk av m.fl. (link)
B. Tuniyev m.fl. (2009). «Cyrtopodion caspium». IUCN 2010. IUCN Red List of Threatened Species. Version 2010.4. Besøkt 19. april 2011. 
F. Ahmadzadeh m.fl. (2008). «A preliminary study of the lizard fauna and their habitats in northwestern Iran» (PDF). Asiatic Herpetological Research. 11: 1–9. ISSN 1051-3825. 


== Eksterne lenker ==
(en) Cyrtopodion caspium i Global Biodiversity Information Facility 
(en) Cyrtopodion caspium hos Reptile Database 
(en) Cyrtopodion caspium hos NCBI 
(en) Kategori:Tenuidactylus caspius – bilder, video eller lyd på Wikimedia Commons 
Cyrtopodion caspium caspium – detaljert informasjon på Wikispecies 
Atlas of amphibians and reptiles in Europe - Cyrtodactylus caspius
Lofstad

Lofstad er en gård på Tromøy i Arendal kommune.
Gården ligger syd for Kongshavn, og har postadresse 4812 Kongshavn. Navnet er omtalt i 1593, men antagelig mye eldre. Flere skrivemåter har det vært, og den nåværende skrivemåten er fra 1723. Det mest sannsynlige er at det opprinnelige navnet har vært Loptsstadir, fra det islandske mannsnavnet Loptr, ifølge gamle norske gårdsnavn.I 1950 falt det ned en meteoritt på Lofstad. Den veide 0,357 kilo og fikk navnet Tromøymeteoritten.På 2000-tallet har det blitt bygget ut på området, og boligfeltet Lofstadåsen ble til.


== Referanser ==
Microvision

For selskapet med samme navn se Microvision Incorporated.Microvision var den første håndholdte spillmaskinen som brukte utskiftbare kassetter. Den ble lansert i november 1979 av Milton Bradley Company.Microvision var ble en moderat suksess men på grunn av få lanserte spill og liten skjerm ble produksjonen avsluttet i 1981.


== Referanser ==
Simon Wright

Simon Wright (født 19. juni 1963 i Oldham) er en engelsk trommeslager. Wright har spilt for blant andre Dio (periodene 1989–1991 og 1999–2010) og AC/DC (perioden 1983–1989). 
Wright startet sin karriere i 1979 i det lokale bandet Tora Tora. Senere ble han med i  Manchester-bandet A II Z, som var et lovende New Wave of British Heavy Metal-band. Etter at A II Z ble oppløst i 1980, ble han med i Tytan som også ble oppløst etter kort tid. Han erstattet i 1983 Phil Rudd som trommeslager i AC/DC, hvor han var med på å spille inn tre album før han i 1989 forlot bandet for å bli med i Dio. 
Hans første periode i Dio ble kortvarig, da Ronnie James Dio i 1991 for andre gang ble vokalist i Black Sabbath. Han ble i 1994 med i bandet Rhino Bucket. Wright var tilbake i Dio i 1999 og var medlem av bandet frem til det ble oppløst i og med Ronnie James Dios død i mai 2010. Wright er per høsten 2010 igjen medlem av Rhino Bucket.


== Diskografi ==
Med A II Z

1980 The Witch Of Berkeley (konsertalbum)Med AC/DC

1985 Fly on the Wall (1985)
1986 Who Made Who (1986)
1988 Blow Up Your Video (1988)Med Dio

1990 Lock up the Wolves (1990)
2000 Magica (2000)
2002 Killing the Dragon (2002)
2004 Master of the Moon (2004)Med Rhino Bucket

1994 Pain
2007 Pain & Suffering
2009 The Hardest TownMed andre artister (utvalg)

1996 Worlds Away, John Norum
1999 Chocolate Box, Mogg/Way
2005 Heavy Hitters, Michael Schenker Group
2009 Play My Game, Tim «Ripper» Owens


== Referanser ==


== Eksterne lenker ==
Offisielt nettsted 
(en) Simon Wright – kategori av bilder, video eller lyd på Commons 
(en) Simon Wright på Internet Movie Database 
(en) Simon Wright hos The Movie Database 
(en) Simon Wright på Discogs 
(en) Simon Wright på MusicBrainz 
(en) Simon Wright på Encyclopaedia Metallum 
(en) Simon Wright på Songkick 
(en) Simon Wright på AllMusic
Den store bølgen ved Kanagawa

Den store bølgen ved Kanagawa (japansk (kanji): 神奈川沖浪裏, hepburn: Kanagawa-oki Nami Ura) er et tresnitt som ble fremstilt av den japanske kunstneren Katsushika Hokusai (葛飾北斎, 1760–1849).
Verket ble publisert i 1832 som det første i Hokusais serie Trettiseks utsyn mot Fuji-fjellet, er det mest kjente i serien, og også muligens det mest berømte japanske kunstverket overhodet. Bildet viser en enorm bølge som truer båter nær det japanske prefekturet Kanagawa. I likhet med alle de andre bildene i serien vises fjellet Fuji-san (også kjent som Fujiyama). Kopier av bildet henger i flere museer verden over, blant annet i Metropolitan Museum of Art i New York og i Claude Monets hus i Frankrike.


== Referanser ==


== Eksterne lenker ==
Akademisk nettside relatert til bildet